CELEX: 32019D0712(01)
Language: el
Date: 2019-07-01 00:00:00
Title: Απόφαση του προεδρείου του Ευρωπαϊκού Κοινοβουλίου, της 1ης Ιουλίου 2019, για την τροποποίηση των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου

12.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 235/3
               
            
         ΑΠΟΦΑΣΗ ΤΟΥ ΠΡΟΕΔΡΕΙΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
         της 1ης Ιουλίου 2019
         για την τροποποίηση των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου
         (2019/C 235/03)
         ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 223 παράγραφος 2,
         Έχοντας υπόψη το καθεστώς των βουλευτών του Ευρωπαϊκού Κοινοβουλίου (1),
         Έχοντας υπόψη το άρθρο 25 του Κανονισμού του Ευρωπαϊκού Κοινοβουλίου,
         Εκτιμώντας τα ακόλουθα:
         
                     (1)
                  
                  
                     Στη συνεδρίασή του στις 13 Δεκεμβρίου 2018, το προεδρείο ενέκρινε νέους κανόνες σχετικά με τους ασκούμενους των βουλευτών (2), οι οποίοι καθιστούν δυνατή την πρόσληψη ασκούμενων από ομάδες βουλευτών και επεκτείνουν τη διοίκηση από εντολοδόχο πληρωμών σε συμφωνίες πρακτικής άσκησης που έχουν συναφθεί από βουλευτές με ασκούμενους εγκατεστημένους στο κράτος μέλος εκλογής. Οι εν λόγω κανόνες θα τεθούν σε ισχύ στις 2 Ιουλίου 2019.
                  
               
                     (2)
                  
                  
                     Τον Μάιο του 2019 οι Κοσμήτορες ενέκριναν ένα νέο ηλεκτρονικό σύστημα που καθιστά δυνατή την αυτοματοποίηση της επιστροφής των εξόδων για τα αεροπορικά εισιτήρια των βουλευτών (3), το οποίο θα εξορθολογίσει, βελτιώσει και επιταχύνει τη διαχείριση των αιτήσεων των βουλευτών.
                  
               
                     (3)
                  
                  
                     Τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου (4) («μέτρα εφαρμογής») πρέπει να προσαρμοστούν αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα μέτρα εφαρμογής τροποποιούνται ως εξής:
            
                        1)
                     
                     
                        Το άρθρο 13 τροποποιείται ως εξής:
                        
                                    α)
                                 
                                 
                                    στην παράγραφο 1, το στοιχείο α) αντικαθίσταται από το ακόλουθο κείμενο:
                                    
                                                «α)
                                             
                                             
                                                σε περίπτωση αεροπορικού ταξιδίου: τα εισιτήρια που φέρουν το ονοματεπώνυμο του βουλευτή και όλες οι κάρτες επιβίβασης ή η ηλεκτρονική απόδειξη της χρήσης των εισιτηρίων αυτών·»·
                                             
                                          
                              
                                    β)
                                 
                                 
                                    η παράγραφος 4 αντικαθίσταται από το ακόλουθο κείμενο:
                                    
                                       «4.   Οι βουλευτές οι οποίοι αγοράζουν εισιτήρια από το ταξιδιωτικό γραφείο του Κοινοβουλίου μπορούν, υπό την αποκλειστική τους ευθύνη και με την υπογραφή απόδειξης παραλαβής, να ζητήσουν η αρμόδια υπηρεσία να επιστρέψει απευθείας τα έξοδα στο ταξιδιωτικό γραφείο. Στις περιπτώσεις αυτές, η αρμόδια υπηρεσία μπορεί να ανακτήσει τα δικαιολογητικά έγγραφα που απαριθμούνται στην παράγραφο 1 από το σύστημα κρατήσεων του ταξιδιωτικού γραφείου.»·
                                    
                                 
                              
                  
                        2)
                     
                     
                        Στο άρθρο 34 παράγραφος 2, το πρώτο εδάφιο αντικαθίσταται από το ακόλουθο κείμενο:
                        
                           «2.   Πλείονες βουλευτές μπορούν, με γραπτή συμφωνία, να συγκροτούν ομάδες για την από κοινού πρόσληψη ή χρήση των υπηρεσιών του ιδίου ή περισσοτέρων βοηθών, όπως αναφέρεται στην παράγραφο 1, ή ενός ή περισσότερων ασκουμένων. Στην περίπτωση αυτή, οι ενδιαφερόμενοι βουλευτές ορίζουν μεταξύ τους έναν ή περισσότερους βουλευτές εξουσιοδοτημένους να υπογράφουν σύμβαση ή να υποβάλλουν αίτηση πρόσληψης για λογαριασμό της ομάδας βουλευτών.»·
                        
                     
                  
                        3)
                     
                     
                        Στο άρθρο 35, η παράγραφος 1 αντικαθίσταται από το ακόλουθο κείμενο:
                        
                           «1.   Όλες οι συμβάσεις εργασίας και παροχής υπηρεσιών, καθώς και τυχόν συμφωνίες πρακτικής άσκησης σχετικά με ασκούμενους εγκατεστημένους στο κράτος μέλος εκλογής, οι οποίες συνάπτονται από βουλευτή ή ομάδα βουλευτών, τελούν υπό διαχείριση εντολοδόχου πληρωμών εγκατεστημένου σε κράτος μέλος.»·
                        
                     
                  
                        4)
                     
                     
                        Το άρθρο 36 τροποποιείται ως εξής:
                        
                                    α)
                                 
                                 
                                    η παράγραφος 5 αντικαθίσταται από το ακόλουθο κείμενο:
                                    
                                       «5.   Κατόπιν αιτήσεως του βουλευτή, το Κοινοβούλιο, καταβάλλει κατ' εξαίρεση για λογαριασμό του τον καθαρό μισθό απευθείας στους βοηθούς με τους οποίους ο βουλευτής έχει συνάψει σύμβαση εργασίας. Ο εντολοδόχος πληρωμών γνωστοποιεί αμελλητί στην αρμόδια υπηρεσία τα καταβλητέα ποσά κοινωνικής ασφάλισης και φόρων και καταρτίζει τις καταστάσεις μισθοδοσίας.»·
                                    
                                 
                              
                                    β)
                                 
                                 
                                    η παράγραφος 5α διαγράφεται.
                                 
                              
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            (1)  Απόφαση 2005/684/ΕΚ, Ευρατόμ του Ευρωπαϊκού Κοινοβουλίου, της 28ης Σεπτεμβρίου 2005, για τη θέσπιση του καθεστώτος των βουλευτών του Ευρωπαϊκού Κοινοβουλίου (ΕΕ L 262 της 7.10.2005, σ. 1).
         
            (2)  Απόφαση του Προεδρείου του Ευρωπαϊκού Κοινοβουλίου της 10ης Δεκεμβρίου 2018 σχετικά με τους ασκούμενους των βουλευτών.
         
            (3)  Ανακοίνωση των Κοσμητόρων αριθ. 19/2019 της 13ης Μαΐου 2019.
         
            (4)  Απόφαση του Προεδρείου του Ευρωπαϊκού Κοινοβουλίου, της 19ης Μαΐου 2008 και 9ης Ιουλίου 2008, σχετικά με τα Μέτρα Εφαρμογής του Καθεστώτος των Βουλευτών του Ευρωπαϊκού Κοινοβουλίου (ΕΕ C 159 της 13.7.2009, σ. 1).